થોડાક દિવસો પહેલા જ મારી પત્નીનો દેહાંત થયો છે. અમે બંનેએ પ્રેમલગ્ન કર્યા હતા, અને હવે મારી પાસે અમારા પ્રેમની એકમાત્ર નિશાની એવી અમારી આઠ વર્ષની ઢીંગલી છે ! અને ખોટું નહીં કહું, હું મારી પત્નીના પ્રેમમાં એટલો રત હતો કે એના ગયા બાદ, ‘એના વિના જીવાશે કેમ?’ એ વિચારો સાથે અંદરથી કોરાતો રહ્યો હતો. અને મારી કાયરતાની પ્રાકાષ્ઠા તો જુઓ, હું ‘એના’ વિનાના જીવનની બદલે આત્મહત્યાનો માર્ગ અપનાવા જઈ રહ્યો હતો. અને નિર્ણય કરવાના એ જ મનોમંથન દરમ્યાન તમારી એ વાર્તા વાંચવાનું બન્યું. અને છેક ત્યારે જઈને મને મારી દીકરીની મનોસ્થિતિનો ખ્યાલ આવ્યો ! એ કુમળા જીવને તો ખબર પણ શાથી હોય કે એણે શું ખોયું છે !